
PARLAMENTUL ROMÂNIEI

CAMERA DEPUTAŢILOR 
Comisia pentru muncă şi protecţie socială
	Bucureşti, 4 septembrie 2014

Nr. 4c-7/388
	
	


RAPORT
asupra cererii de reexaminare a Legii privind unele măsuri referitoare la veniturile de natură salarială ale personalului plătit din fonduri publice

În conformitate cu prevederile art.137 din Regulamentul Camerei Deputaţilor, republicat, Comisia pentru muncă şi protecţie socială a fost sesizată cu cererea de reexaminare a Legii privind unele măsuri referitoare la veniturile de natură salarială ale personalului plătit din fonduri publice, trimisă cu adresa nr. PLx 528/2013/2014 din 2 septembrie 2014.
Legea, adoptată de Camera Deputaţilor şi de Senat cu respectarea prevederilor art.75 şi ale art.76 alin.(2) din Constituţia României, republicată, a fost transmisă spre promulgare Preşedintelui României la data de 30 iunie 2014. 
Această lege stabileşte unele măsuri referitoare la drepturile de natură salarială ale personalului încadrat în unităţile de învăţământ din localităţile Lupeni, Petroşani şi Vulcan, judeţul Hunedoara, în sensul exonerării de la plată pentru sumele reprezentând venituri de natură salarială pe care personalul respectiv trebuie să le restituie ca urmare a deciziilor de impunere emise de angajatori, drept consecinţă a constatării unor prejudicii de către Curtea de Conturi sau alte instituţii cu atribuţii de control, ţinând cont de necesitatea păstrării cadrelor didactice în aceste zone defavorizate. 


În conformitate cu dispoziţiile art.77 alin.(2) din Constituţia României, republicată, Preşedintele României a formulat cererea de reexaminare asupra legii transmisă spre promulgare, pentru următoarele considerente: 

1. Modalitatea de stabilire a domeniului de aplicare a actului normativ este de natură să confere caracter individual legii întrucât nu se aplică la un număr nedeterminat de cazuri concrete, în funcţie de încadrarea lor în ipoteza normei, ci într-un singur caz, respectiv personalului încadrat în unităţile de învăţământ din localităţile Lupeni, Petroşani şi Vulcan, jud. Hunedoara.

2. S-a apreciat că soluţia legislativă prevăzută de lege are caracter discriminatoriu deoarece se aplică doar personalului încadrat în unităţile de învăţământ şi numai celor din localităţile Lupeni, Petroşani şi Vulcan, jud.Hunedoara, o asemenea diferenţă de tratament între cei care vor beneficia de prevederile acestei legi şi celelalte categorii de persoane nefiind justificată. 

3. Se instituie o situaţie discriminatorie şi faţă de persoanele care au restituit sumele datorate sau o parte din ele, întrucât, deşi se află în aceeaşi situaţie juridică, persoanele vizate de art.2 alin.(2) nu vor beneficia de acelaşi tratament juridic, fiind încălcat principiul egalităţii în drepturi.
4. S-a apreciat că absenţa unor norme clare, precise şi previzibile poate crea obstacole cu privire la aplicarea legii, făcându-se trimitere la prevederile art.3 din legea aflată la promulgare.
Senatul, în calitate de primă Cameră sesizată, a aprobat cererea de reexaminare şi a adoptat Legea privind unele măsuri referitoare la veniturile de natură salarială ale personalului plătit din fonduri publice în şedinţa din 1 septembrie 2014. 

Legea face parte din categoria legilor ordinare, conform prevederilor art.73 alin.(1) din Constituţia României, republicată. 

La lucrările comisiei, care au avut loc în data de 2 septembrie 2014, şi-au înregistrat prezenţa 23 deputaţi, din totalul de 23 membri ai comisiei.

În baza prevederilor art.55 din Regulamentul Camerei Deputaţilor, republicat, la dezbateri a participat doamna Rovana Plumb - Ministru, Ministerul Muncii, Familiei, Protecţiei Sociale şi Persoanelor Vârstnice.

În legătură cu obiecţiile formulate în cererea de reexaminare, în urma reanalizării textului legii, membrii comisiei au considerat că se impun amendamente la textul adoptat iniţial de Parlament, precum şi la cel adoptat de către Senat, în urma reexaminării. 


Astfel, în temeiul art.137 alin.(2), membrii comisiei au hotărât, cu majoritate de voturi (3 abţineri), să supună plenului Camerei Deputaţilor raportul de aprobare a cererii de reexaminare formulată de Preşedintele României, şi adoptarea legii cu amendamentele cuprinse în anexa la prezentul raport. 




PREŞEDINTE,





SECRETAR, 





Florin IORDACHE




Mihăiţă GĂINĂ
Întocmit,

Consilier parlamentar Lidia Vlădescu
ANEXĂ
AMENDAMENTE ADMISE
În cursul reexaminării legii, următoarele amendamente au fost admise:
	Nr. crt.
	Textul Legii,

adoptat de Parlament
	Text adoptat de

Senat în urma reexaminării
	Text a (autor)
	Motivare amendamente

	1. 
	Titlul legii

Lege privind unele măsuri referitoare la veniturile de natură salarială ale personalului plătit din fonduri publice

	Nemodificat 
	Nemodificat 
	

	2. 
	Art.1. – Prezenta lege se aplică personalului încadrat în unităţile de învăţământ din localităţile Lupeni, Petroşani şi Vulcan, judeţul Hunedoara, ale cărui venituri de natură salarială au fost stabilite în baza Legii-cadru privind salarizarea unitară a personalului plătit din fonduri publice nr. 330/2009, cu modificările şi completările ulterioare, Ordonanţei de urgenţă a Guvernului nr. 1/2010 privind unele măsuri de reîncadrare în funcţii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar, cu modificările şi completările ulterioare, Legii-cadru privind salarizarea unitară a personalului plătit din fonduri publice nr. 284/2010, cu modificările şi completările ulterioare, şi a Legii nr. 63/2011 privind încadrarea şi salarizarea în anul 2011 a personalului didactic şi didactic auxiliar din învăţământ, cu modificările şi completările ulterioare.
	Art.1.- Prezenta lege se aplică personalului ale cărui venituri de natură salarială au fost stabilite în baza Legii-cadru privind salarizarea unitară a personalului plătit din fonduri publice nr.330/2009, cu modificările şi completările ulterioare, Ordonanţei de urgenţă a Guvernului nr.1/2010 privind unele măsuri de reîncadrare în funcţii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar, cu modificările şi completările ulterioare, Legii-cadru privind salarizarea unitară a personalului plătit din fonduri publice nr.284/2010, cu modificările şi completările ulterioare, şi a Legii nr.63/2011 privind încadrarea şi salarizarea în anul 2011 a personalului didactic şi didactic auxiliar din învăţământ, cu modificările şi completările ulterioare.
	Art.1.- Prezenta lege se aplică:

a) personalului ale cărui venituri de natură salarială au fost stabilite în baza Legii–cadru privind salarizarea unitară a personalului plătit din fonduri publice nr. 330/2009, cu modificările și completările ulterioare, Ordonanței de urgență a Guvernului nr.1/2010 privind unele măsuri de reîncadrare în funcții a unor categorii de personal din sectorul bugetar și stabilirea salariilor acestora, precum și alte  măsuri în domeniul bugetar, cu modificările și completările ulterioare, Legii – cadru privind salarizarea unitară a personalului plătit din fonduri publice nr. 284/2010, cu modificările și completările ulterioare, Legii nr.285/2010 privind salarizarea în anul 2011 a personalului plătit din fonduri publice, cu modificările și completările ulterioare, Legii nr.63/2011  privind încadrarea şi salarizarea în anul 2011 a personalului didactic şi didactic auxiliar din învăţământ, cu modificările ulterioare, Legii nr.283/2011 privind aprobarea Ordonanţei de urgenţă a Guvernului nr.80/2010 pentru completarea art.11 din Ordonanţa de urgenţă a Guvernului nr.37/2008 privind reglementarea unor măsuri financiare în domeniul bugetar, Ordonanței de urgență a Guvernului nr.19/2012 privind aprobarea unor măsuri pentru recuperarea reducerilor salariale, cu modificările și completările ulterioare, Ordonanţei de urgenţă a Guvernului nr. 84/2012 privind stabilirea salariilor personalului din sectorul bugetar în anul 2013, prorogarea unor termene din acte normative, precum şi unele măsuri fiscal-bugetare, Ordonanţei de urgenţă a Guvernului nr.103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice;
b) personalului plătit din fonduri publice absolvent al unei forme de învățământ superior, care a susținut și promovat examenul de licență, încadrat pe funcții corespunzătoare nivelului de studii absolvit și care nu poate face dovada deținerii unei diplome de licență urmare neeliberării acesteia de către instituțiile abilitate.
Autori: membrii comisiei din grupul parlamentar PSD
	I. Se propune ca proiectul de lege să se aplice și personalului plătit din fonduri publice, absolvent al unei forme de învățământ superior, care a susținut și promovat examenul de licență, încadrat pe funcții corespunzătoare nivelului de studii absolvit și care nu poate face dovada deținerii unei diplome de licență urmare neeliberării acesteia de către instituțiile abilitate, având în vedere:

· Situația des întâlnită a angajaților sau foștilor angajați din administrația publică cărora li se impută drepturi de natură salarială de către angajatori, respectiv foști angajatori, urmare măsurilor dispuse de către Curtea de Conturi sau a altor organe de control abilitate. Măsurile se referă la recuperarea drepturilor de natură salarială acordate în urma încadrării acestor persoane, după absolvirea unor forme de învățământ superior din cadrul Universității Spiru Haret, în baza adeverințelor eliberate de către instituțiile de învățământ superior absolvite, care atestă faptul că aceștia au susţinut și promovat un examen de licență. Aceste persoane au promovat în grad profesional superior celui deținut, dar nu pot face dovada deținerii diplomei de licență, din cauza neeliberării acesteia de către instituțiile abilitate.

· Adeverințele prin care se atestă susținerea și promovarea examenului de licență sunt acte administrative cu caracter individual și au regimul unor acte de studii care confirmă dobândirea titlului de licențiat. Adeverințele de licență, nefiind anulate de către nicio instanță de judecată, pe cale de consecință, se prezumă că au fost emise cu respectarea tuturor condițiilor de fond și formă prevăzute de lege, emană în mod real de la emitent și reflectă dobândirea titlului prin mijloace legale. Răsturnarea triplei prezumții de care se bucură aceste adeverințe poate fi făcută doar prin procedura înscrierii în fals;

· Înscrisul material numit Diplomă de Licență trebuie să înlocuiască Adeverința de licență în termen de 12 luni de la eliberarea acesteia, conform prevederilor art. 11 alin. (1) din Ordinul ministrului educației, cercetării, tineretului și sportului nr. 2284/2007 privind aprobarea Regulamentului privind regimul actelor de studii în sistemul de învățământ superior, nu să confere un drept dobândit în urma susținerii și promovării examenului de licență;

· Neîndeplinirea obligației Universității Spiru Haret de a emite diplomele de licență pentru absolvenții care au susținut și promovat examenul de licență nu se bazează pe contestarea calității de licențiat a acestora, ci pe neîndeplinirea de către Ministerul Educației Naționale a obligației de a aproba achiziționarea de formulare tipizate pentru actele de studii destinate absolvenților, obligație prevăzută la art.7 din Ordinul ministrului educației, cercetării, tineretului și sportului nr. 2284/2007;

· Practica neunitară din partea instanțelor de contencios administrativ în judecarea acțiunilor care au ca obiect legalitatea acordării drepturilor salariale ale angajaților anterior menționați în contradicție cu Curtea de Conturi, alte organe de control abilitate, precum și acțiunilor care au ca obiect obligarea Universității Spiru Haret de a emite actele admitrative denumite „Diplomă de licență” și „suplimentul diplomei”, și implicit obligarea Ministerului Educației Naționale de a aproba achiziționarea de formulare tipizate, constatată prin decizii diferite pentru cauze identice, fapt care generează situații discriminatorii.

II. Interpretarea de către Curtea de Conturi sau alte organe de control abilitate a prevederilor art.1 din OUG nr. 19/2012 privind aprobarea unor măsuri pentru recuperarea reducerilor salariale, în contradictoriu cu Ministerul Finanțelor Publice și Ministerul Muncii, Familiei, Protecției Sociale și Persoanelor Vârstnice, ministere care au avut calitatea de coinițiatori ai acestui act normativ, referitor la majorarea cuantumului brut al salariilor de bază/soldelor funcţiei de bază/salariilor funcţiei de bază/indemnizaţiilor de încadrare de care beneficiază personalul plătit din fonduri publice, cu 8%, începând cu data de 01.06.2012, respectiv cu 7,4%, începând cu data de 01.12.2012, inclusiv a drepturilor băneşti acordate din fondurile constituite în temeiul OG nr. 92/2003 privind Codul de procedură fiscală, republicată, cu modificările şi completările ulterioare, şi al OG nr. 29/2004 pentru reglementarea unor măsuri financiare, aprobată cu modificări şi completări prin Legea nr.116/2004, cu modificările şi completările ulterioare.

Conform prevederilor art.14 din Legea nr. 285/2010 privind salarizarea în anul 2011 a personalului plătit din fonduri publice, cu modificările și completările ulterioare, începând cu data de 01.01.2011 din salariile de bază fac parte și drepturile băneşti acordate din fondurile constituite în temeiul OG nr.92/2003 privind Codul de procedură fiscală, republicată, cu modificările şi completările ulterioare, şi al OG nr.29/2004 pentru reglementarea unor măsuri financiare, aprobată cu modificări şi completări prin Legea nr.116/2004, cu modificările şi completările ulterioare.

Potrivit art. 11 alin. (1) din Legea nr. 283/2011 privind aprobarea OUG nr. 80/2010, indemnizaţiile, compensaţiile, sporurile, majorările salariilor de bază şi alte drepturi acordate potrivit actelor normative în vigoare se stabilesc fără a lua în calcul drepturile incluse în salariul de bază conform prevederilor art.14 din Legea nr.285/2010.  Precizăm faptul că, în acest context legislativ, în anul 2012 majorarea salariilor de bază presupunea doar acordarea de clase de salarizare suplimentare.



	3. 
	Art.2. – (1) Se aprobă exonerarea de la plată pentru sumele reprezentând venituri de natură salarială, pe care personalul prevăzut la art. 1 trebuie să le restituie ca urmare a deciziilor de impunere emise de angajatori, drept consecinţă a constatării de către Curtea de Conturi sau alte instituţii cu atribuţii de control, a unor prejudicii.
(2) Sumele recuperate până la data intrării în vigoare a prezentei legi, ca urmare a deciziilor prevăzute la alin.(1), nu se restituie.
	Art.2. - Se aprobă exonerarea de la plată pentru sumele reprezentând venituri de natură salarială, pe care personalul prevăzut la art.1 trebuie să le restituie ca urmare a deciziilor de impunere emise de angajatori, drept consecinţă a constatării de către Curtea de Conturi sau alte instituţii cu atribuţii de control, a unor prejudicii.
	Art.2. - (1) Se aprobă exonerarea de la plată pentru sumele reprezentând venituri de natură salarială, pe care personalul prevăzut la art.1 trebuie să le restituie ca urmare a deciziilor de impunere emise de angajatori drept consecință a constatării de către Curtea de Conturi sau alte instituții cu atribuții de control, a unor prejudicii.

(2) Se exonerează de la plată sumele nerecuperate de către instituțiile publice reprezentând plata indemnizațiilor pentru concediile medicale ale salariaților suportate integral din credite primite de la bugetul de stat și nerecuperate din Fondul Național Unic de Asigurări Sociale de Sănătate, în termenul legal de prescripție, respectiv la finele lunii decembrie 2013, pe care persoanele identificate de angajator ca responsabile trebuie să le restituie urmare deciziilor/notificărilor emise de instituțiile publice drept consecință a constatării de către Curtea de Conturi sau alte instituții cu atribuții de control, a unor prejudicii.

(3) Se exonerează de la plată sumele nerecuperate de către instituțiile publice reprezentând plata de despăgubiri egale cu salariile indexate, majorate și reactualizate, alte drepturi precum și despăgubiri morale către salariații disponibilizați din administrația publică centrală și locală ca urmare a punerii în aplicare a unor acte normative emise de Guvernul României și ulterior respinse sau declarate neconstituționale, acordate în baza hotărârilor judecătorești definitive și irevocabile sau, după caz, definitive de reintegrare, și care au fost reținute de Curtea de Conturi sau alte instituții cu atribuții de control ca fiind prejudicii. 
(4) Se exonerează de la plată sumele reprezentând plata salariilor și alte drepturi salariale acordate salariaților care au fost numiți în funcții publice în temeiul unor acte normative emise de Guvernul României și care au continuat exercitarea funcțiilor și după respingerea sau declararea lor ca fiind neconstituționale, și care au fost reținute de Curtea de Conturi sau alte instituții cu atribuții de control ca fiind prejudicii.

Autori: membrii comisiei din grupul parlamentar PSD

	Ca urmare a aprobării cererii de reexaminare.

	4. 
	Art.3. – La data intrării în vigoare a prezentei legi, încetează plata veniturilor de natură salarială, stabilite ca urmare a constatărilor Curţii de Conturi sau a altor instituţii cu atribuţii de control, a unor prejudicii, dacă nu se prevede altfel.
	Art.3. - La data intrării în vigoare a prezentei legi, încetează plata veniturilor de natură salarială, stabilite ca urmare a constatărilor Curţii de Conturi sau a altor instituţii cu atribuţii de control, ca prejudicii, dacă nu se prevede altfel.
	Art.3. - (1) La data intrării în vigoare a prezentei legi încetează plata sumelor reprezentând venituri de natură salarială pentru care Curtea de Conturi sau alte instituţii cu atribuţii de control a constatat că au fost acordate cu crearea de prejudicii.
(2) Ordonatorii principali de credite au obligaţia de a recalcula salariul de bază şi celelalte elemente ale sistemului de salarizare de care beneficiază personalul prevăzut la art.2 aferente lunii în care intră în vigoare prezenta lege, prin eliminarea din cuantumul acestora a drepturilor constatate a fi acordate în mod necuvenit de către Curtea de Conturi sau alte instituţii cu atribuţii de control.

Autori: membrii comisiei din grupul parlamentar PSD

	Ca urmare a aprobării cererii de reexaminare.

